
Informácia o priebežnom plnení uznesenia vlády Slovenskej republiky č. 609
k Návrhu integračného zámeru ITMS 2014+





Ministerstvu zdravotníctva SR k úlohe B.18 uznesenia vlády Slovenskej republiky č. 609 zo dňa 26. novembra 2014 vyplynula úloha predložiť na rokovanie vlády Slovenskej republiky informáciu o priebežnom plnení úlohy z vecného hľadiska (technické náležitosti, procesy) a časového hľadiska.

V roku 2014 sa na Úrade vlády Slovenskej republiky  uskutočnilo stretnutie k projektu ITMS 2014+ v gescii podpredsedu vlády Slovenskej republiky pre investície.

Ministerstvo zdravotníctva SR na základe informácií týkajúcich sa predmetného projektu informovalo zástupcov Úradu vlády SR, že predmetná úloha sa týka informačných systémov v pôsobnosti zdravotných poisťovní a v súlade s uvedeným zabezpečilo účasť zástupcov zdravotných poisťovní za účelom prerokovania technických otvorených otázok týkajúcich sa informačných systémov zdravotných poisťovní a projektu ITMS 2014+.

Zároveň si dovoľujeme poznamenať, že zástupcovia zdravotných poisťovní, v prípade požiadavky zo strany Úradu vlády SR, sú pripravení zúčastniť sa ďalších rokovaní a poskytnúť potrebné informácie pre úspešnú implementáciu projektu ITMS 2014+.

